b"\n_START_ARTICLE_\nRevolta de Boston (1689)\n_START_SECTION_\nLa revolta en Boston\n_START_PARAGRAPH_\nCap a les cinc del mat\xc3\xad del 18 d'abril, les companyies de mil\xc3\xadcies van comen\xc3\xa7ar a reunir-se fora de Boston, a Charlestown, just a l'altre costat del riu Charles, i en Roxbury, situat a l'extrem m\xc3\xa9s allunyat de l'istme que connecta Boston amb el continent. Al voltant de les vuit del mat\xc3\xad, les companyies de Charlestown van abordar els vaixells i van travessar el riu, mentre que les companyies de Roxbury travessaren l'istme i entraren a la ciutat. Alhora, els conspiradors de l'Ancient and Honorable Artillery Company van entrar a les cases dels tamborers de regiment a la ciutat i confiscaren els seus equips. Acompanyats per una multitud cada vegada m\xc3\xa9s gran, les companyies de la mil\xc3\xadcia es van reunir al voltant de les vuit i mitja del mat\xc3\xad i van comen\xc3\xa7ar a detenir als dirigents pol\xc3\xadtics i militars del Domini. Les mil\xc3\xadcies envoltaren finalment Fort Mary on es trobava aquarterat Andros._NEWLINE_El capit\xc3\xa0 John George de la fragata HMS Rose va ser un dels primers empresonats quan va sortir de la seva nau entre les 9 i les 10 del mat\xc3\xad. Va ser rebut per una secci\xc3\xb3 de la mil\xc3\xadcia i el fuster del vaixell, que s'havia unit als rebels. Quan George va exigir veure l'ordre de detenci\xc3\xb3, els milicians van treure les seves espases i se'l van emportar detingut. Cap a les deu del mat\xc3\xad, la major part del domini i els funcionaris militars o b\xc3\xa9 havien estat detinguts o havien fugit a la seguretat de Castle Island o d'altres llocs d'avan\xc3\xa7ada fortificats. Els anglicans de Boston, inclosos un majordom i un apotecari, van ser envoltats per la multitud. Poc abans del migdia, una bandera taronja es va hissar a Beacon Hill per a assenyalar l'entrada 1.500 milicians m\xc3\xa9s a la ciutat. Aquestes tropes es van reunir a la pla\xc3\xa7a del mercat, on es va llegir un comunicat. En ella, els l\xc3\xadders van afirmar recolzar \xc2\xabla noble empresa del pr\xc3\xadncep d'Orange\xc2\xbb, i que la revolta era la resposta a un \xc2\xabvil complot papista\xc2\xbb que havia estat descobert._NEWLINE_Els membres de l'antiga administraci\xc3\xb3 de Massachusetts, liderats per l'exgovernador Simon Bradstreet, llavors van instar al governador Andros a rendir-se per la seva pr\xc3\xb2pia seguretat, citant la multitud dels que van dir que n'eren \xc2\xabtotalment ignorants\xc2\xbb. Es va negar i va tractar d'escapar embarcant-se en la HMS Rose. Una xalupa enviada per la HMS Rose va ser interceptada per la mil\xc3\xadcia i Andros es va veure obligat a tornar a Fort Mary. A continuaci\xc3\xb3 succe\xc3\xafren negociacions i Andros va acordar deixar la fortalesa per a complir amb el consell rebel. Prove\xc3\xaft de salconduit, va ser portat a la casa on el consell s'havia reunit, se li va dir que estava detingut i va ser portat a la resid\xc3\xa8ncia d'un membre de l'administraci\xc3\xb3 del Domini, John Usher._NEWLINE_La HMS Rose i el Fort William a Castle Island es negaren a rendir-se inicialment. El dia 19, quan la tripulaci\xc3\xb3 del vaixell es va assabentar que el capit\xc3\xa0 volia anar a Fran\xc3\xa7a per unir-se a Jaume II en l'exili, es va produir un forcejament i els protestants de la tripulaci\xc3\xb3 van baixar l'aparell de la nau. Despr\xc3\xa9s de veure aix\xc3\xb2, els soldats de Fort Wiliams es van rendir.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nDespr\xc3\xa9s de la caiguda de Fort Mary el 19 d'abril, Andros hi va ser portat i internat amb altres funcionaris del Domini, com Joseph Dudley fins al 7 de juny, quan van ser traslladats a Fort William. Segons un rumor generalitzat, van tractar d'escapar portant roba de done. No obstant aix\xc3\xb2, el pastor anglic\xc3\xa0 de Boston, Robert Ratcliff, va afirmar que aquesta hist\xc3\xb2ria, com moltes altres, no ne-tenien \xc2\xabni una mica de veritat\xc2\xbb i n'eren \xc2\xabmentides i invencions\xc2\xbb propagades per a \xc2\xabfer al governador odi\xc3\xb3s als ulls del seu poble\xc2\xbb. Andros per\xc3\xb2, va aconseguir escapar de Fort William el 2 d'agost, despr\xc3\xa9s que els seus funcionaris corromperen al sentinella amb alcohol. Arrib\xc3\xa0 a Rhode Island, per\xc3\xb2 va ser detingut i mantingut en a\xc3\xafllament. Ell i les altres persones arrestades arran de la revolta van estar detinguts durant 10 mesos, abans de ser enviats a Anglaterra per a hi ser jutjats. Els representants de Massachusetts a Londres es van negar a signar els documents que enumeraven les acusacions contra Andros, i va ser sum\xc3\xa0riament absolt i posat en llibertat. M\xc3\xa9s tard va ser nomenat governador de le col\xc3\xb2nies de Virg\xc3\xadnia i de Maryland. _NEWLINE_Quan les altres col\xc3\xb2nies de Nova Anglaterra en el Domini van con\xc3\xa8ixer l'enderrocament d'Andros, les antigues autoritats colonials van reprendre les seves funcions de govern. Rhode Island i Connecticut van reprendre una administraci\xc3\xb3 basada en els principis dels seus estatuts antics i Massachusetts va fer el mateix despr\xc3\xa9s d'haver estat governada temporalment per un Comit\xc3\xa8 compost per magistrats, representants de la col\xc3\xb2nia i una majoria del consell d'Andros. El comit\xc3\xa8 es va dissoldre quan es va considerar que alguns l\xc3\xadders radicals rebels de Boston tenien massa poder. Nou Hampshire va ser deixat temporalment sense govern formal i va ser controlat per Massachusetts i el seu governador, Simon Bradstreet. Plymouth tamb\xc3\xa9 va reprendre la seva anterior forma de govern._NEWLINE_Durant el seu captiveri, Andros va ser capa\xc3\xa7 d'enviar un missatge a Francis Nicholson, el seu vicegovernador amb seu a Nova York. Nicholson va rebre la sol\xc2\xb7licitud de suport a mitjans de maig, per\xc3\xb2 la major part de les seves tropes havien estat enviades a Maine i, a causa de les creixents tensions a Nova York, va ser incapaces de prendre mesures efectives. El mateix Nicholson va ser enderrocat per una facci\xc3\xb3 liderada per Jacob Leisler, i va fugir a Anglaterra. Leisler va governar Nova York fins a 1691, quan un destacament de soldats va arribar amb Henry Sloughter, que va ser nomenat governador de la Corona. Leisler va ser jutjat per tra\xc3\xafci\xc3\xb3 i executat._NEWLINE_Despr\xc3\xa9s de la repressi\xc3\xb3 de la revolta de Leisler i el reassentament dels governs colonials a Nova Anglaterra, no es va fer cap intent per part dels funcionaris anglesos per a restaurar el Domini. Una vegada consumat el fet de la detenci\xc3\xb3 d'Andros, la discussi\xc3\xb3 a Londres va tornar a ocupar-se de Massachusetts i la seva carta revocada. Al marge d'aquestes discussions va sorgir la formaci\xc3\xb3 de la Prov\xc3\xadncia de la badia de Massachusetts el 1691, amb la fusi\xc3\xb3 de la Col\xc3\xb2nia de la badia de Massachusetts amb la Col\xc3\xb2nia de Plymouth i alguns territoris pertanyents anteriorment a Nova York com Nantucket, Martha's Vineyard, les Illes Elizabeth, i parts de Maine. Increase Mather no va tenir \xc3\xa8xit en els seus intents de restaurar la vella norma puritana i la nova carta va preveure un governador designat i toler\xc3\xa0ncia religiosa."